
Republika Hrvatska						                             6 St-1374/2016
Trgovački sud u Splitu 
Split, Sukoišanska 6   
                                                      

U I M E R E P U B L I K E H R V A T S K E

R J E Š E N J E
Trgovački sud u Splitu, po sucu Nevenki Marunica, u skraćenom stečajnom postupku povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24b, OIB: 85821130368, za provedbu skraćenog stečajnog postupka nad dužnikom D.V. RENTA, za trgovinu, zastupanje i rent a car, d.o.o. u stečaju, OIB: 35032627429, Split, Sedam Kaštela b.b., kojeg zastupa stečajni upravitelj Vedran Šeparović iz Splita, Dubrovačka 31, dana 7. srpnja 2017.   
riješio je
Odbacuje se zahtjev predlagatelja FINANCIJSKE AGENCIJE, Regionalni centar Split, Podružnica Split, za provedbu skraćenog stečajnog postupka nad društvom D.V. RENTA, za trgovinu, zastupanje i rent a car, d.o.o. u stečaju, OIB: 35032627429, Split, Sedam Kaštela b.b.

     Obrazloženje

Financijska agencija, Regionalni centar Split, podnijela je ovom sudu dana 6. lipnja 2016. zahtjev za provedbu skraćenog stečajnog postupka nad D.V. RENTA, d.o.o., OIB: 35032627429, Split, Sedam Kaštela b.b., navodeći da, prema podacima Hrvatskog zavoda za mirovinsko osiguranje, dužnik nema zaposlenih, a da na dan 1. rujna 2015. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 2689 dana u ukupnom iznosu od 82.835.017,56 kn, u koji iznos je uračunata kamata i naknada Financijske agencije za provedbu ovrhe na novčanim sredstvima. 

Odredbom članka 428. Stečajnog zakona (Narodne novine broj 71/15, dalje SZ) propisano je da će sud provesti skraćeni stečajni postupak nad pravnom osobom ako su ispunjenje slijedeće pretpostavke:

· ako nema zaposlenih,
· ako u očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana,
· ako nisu ispunjene pretpostavke za pokretanje drugog postupka radi brisanja iz sudskog registra.
Iz izvatka iz sudskog registra za dužnika proizlazi da je rješenjem ovog suda poslovni broj St-95/2015 od 18. travnja 2017. otvoren stečajni postupak nad uvodno navedenim stečajnim dužnikom. 
Kako se nad istim stečajnim dužnikom može pokrenuti i otvoriti samo jedan stečajni postupak u kojemu svi vjerovnici mogu ostvarivati svoje tražbine po pravilima koja propisuje Stečajni zakon, to je temeljem odredbe članka 194. st. 3. i st. 4. Zakona o parničnom postupku (Narodne novine broj 53/91, 91/92, 112/99, 88/01, 117/03, 88/05, 2/07, 84/08, 96/08, 123/08, 57/11, 25/13 i 89/14) u vezi sa člankom 10. SZ-a valjalo odbaciti zahtjev za provedbu skraćenog stečajnog postupka i odlučiti kao u izreci ovog rješenja.
                                                 U Splitu 7. srpnja 2017.

                                                                                        S U D A C

                                                                              	         NEVENKA MARUNICA 

						                    
UPUTA O PRAVNOM LIJEKU: 
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske u Zagrebu.

DNA: 
- predlagatelju – FINA, RC Split, Podružnica Split
- dužniku po stečajnom upravitelju
- mrežna stranica e-Oglasna ploča sudova 
- u spis

Odredbom članka 428. 


Stečajnog zakona (Narodne novine broj 71/15, dalje SZ) 

